Οι αντιλήψεις των μαθητών για τις προσδοκίες και τη συμπεριφορά των εκπαιδευτικών σε σχέση με τη μαθησιακή τους πορεία: Μια εμπειρική έρευνα στην πρωτοβάθμια εκπαίδευση
Creators: name: Τσομπασίδου, Παρθένα Ευστάθιου
Publisher: name: Aristotle University of Thessaloniki
Year: 2021
Subjects: προσδοκίες
αυτοεκπληρούμενη προφητεία
φαινόμενο πυγμαλίωνα
expectations
self-fulfilling prophecy
pygmalion effect

description: Η παρούσα εργασία πραγματεύεται το ψυχολογικό και πολυδιάστατο φαινόμενο της αυτοεκπληρούμενης προφητείας, το οποίο, μολονότι λειτουργεί ασύνειδα, ασκεί τεράστιες επιδράσεις σε ολόκληρη την εκπαιδευτική πράξη. Σύμφωνα με τα υπάρχοντα δεδομένα η λειτουργία του φαινομένου βασίζεται στις προσδοκίες που διαμορφώνει ο εκπαιδευτικός, οι οποίες τείνουν να διαφοροποιούν τη συμπεριφορά που υιοθετεί απέναντι στους μαθητές, επηρεάζοντας, τόσο τη μαθησιακή τους πορεία, όσο και τα ψυχολογικά τους χαρακτηριστικά. Για τον εντοπισμό και την επισήμανση αυτών των επιδράσεων και την επακόλουθη επιβεβαίωση του φαινομένου πραγματοποιήθηκε διερεύνηση των αντιλήψεων των μαθητών πρωτοβάθμιας εκπαίδευσης, αναφορικά με τις προσδοκίες, τους τομείς διαφοροποίησης της συμπεριφοράς του εκπαιδευτικού και τις επιδράσεις τους στα ψυχολογικά τους χαρακτηριστικά. Όπως φάνηκε η αυτοεκπληρούμενη προφητεία αποτελεί μία πραγματικότητα για τη σχολική τάξη, αφού οι προσδοκίες που διαμορφώνει ο εκπαιδευτικός είναι καθοριστικές για την παροχή υποστήριξης, χρόνου και ενθάρρυνσης αλλά και για την ενίσχυση της συμμετοχής των μαθητών. Το αξιοσημείωτο βέβαια είναι ότι αυτές οι προσδοκίες γίνονται άμεσα αντιληπτές από τους μαθητές, επηρεάζοντας την αυτοπεποίθηση, την καταβολή προσπάθειας, τον προσανατολισμό στην επιτυχία και τις διαπροσωπικές σχέσεις που αναπτύσσουν με τον εκπαιδευτικό. Κατά συνέπεια, όλα τα παραπάνω αποκαλύπτουν τη δύναμη των προσδοκιών, η οποία επηρεάζει άμεσα την ευημερία των μαθητών, καθιστώντας αναγκαίο τον προβληματισμό και την αυτοεξέταση των εκπαιδευτικών για τις προσδοκίες και τις παγιωμένες αντιλήψεις που σχηματίζουν για τους μαθητές τους
description: The present thesis is dealing with the psychological and multifaceted phenomenon of self-fulfilling prophecy, which although is acted subconsciously, it still has great effect in the educational practice as a whole. According to existing data, the functioning of the phenomenon is based on the expectations that the educator is forming, expectations that tend to differentiate his behavior towards his/her students, affecting in return the students’ learning trajectory along with their psychological characteristics. For the detection and labelling of these effects and the resulting confirmation of the phenomenon, an investigation took place regarding the perceptions of primary school children dealing with the expectations, the areas of teacher behavior differentiation and its effect on their psychological characteristics. It is remarkable that these expectations were directly acknowledged by the students, affecting their self-confidence, their level of effort, their orientation towards success and the interpersonal relationships that they developed with the educator. Consequently, all the above reveal the power of teacher expectations, a power that directly affects the prosperity of the students, making it necessary for the teachers to reflect and self-evaluate these expectations and the consolidated perceptions that they form about their students